tartuNLP/wikipedia-smugri-20251201 huggingface dataset:
Suurem BP diesis

Suurem BP diesis (inglise keeles "great BP diesis") on muusikas kahe heli intervall sagedussuhtega 15625 / 15309 ehk 35,371 tsenti.
Fifive komma

Fifive komma (inglise keeles "fifive's comma") on muusikas kahe heli intervall sagedussuhtega 9765625 / 9565938 ehk 35,767 tsenti.
Limiit-11 väike diesis

Limiit-11 väike diesis (inglise keeles "undecimal minor diesis") on muusikas kahe heli intervall sagedussuhtega 8192 / 8019 ehk 36,952 tsenti.
Viigipuukomma

Viigipuukomma (inglise keeles "sycamore comma") on muusikas kahe heli intervall sagedussuhtega 48828125 / 47775744 ehk 37,721 tsenti.
23. osaheli krooma

23. osaheli krooma (inglise keeles "23rd-partial chroma") on muusikas kahe heli intervall sagedussuhtega 46 / 45 ehk 38,051 tsenti.
Brasiilia reaal

Brasiilia reaal (R$) on Brasiilia ametlik valuuta.
1 Brasiilia reaal jaguneb 100 sentaavoks.
Rudolf von Willemoes-Suhm

Rudolf von Willemoes-Suhm (11. september 1847 Glückstadt – 13. september 1875 Mikroneesia) oli Schleswig-Holsteinist pärit saksa loodusteadlane, kes osales Challengeri ekspeditsioonil. Ta liitus merereisiga viimasel hetkel ning hakkas uurima vähilaadseid, kuid suri laeval nahapõletikku.
Noorus.
Taani päritolu Preisi riigiametniku Peter Friedrich von Willemoes-Suhmi abielust Mathilde Ida Albertine'iga sündis vanima pojana Rudolf.
Haridus ja akadeemilisus.
Esmase koolihariduse sai ta Wandsbekist ja õppis hiljem Hamburgis asuvas Johanneumis, kus läbis abituuriumi aastal 1866. Ta kirjeldas kooli kõrvalt linnustikku Jüüti poolsaarel ja Põhja-Saksa madalikul. 
Bonni Ülikooli juuraõpingute järel suundus ta Münchenisse tudeerima zooloogiat, mida juhendas professor Karl von Siebold. 1869. aasta aprillist jätkas ta õpinguid Göttingeni Ülikoolis, kus kaitses doktoritööd.
1870. aastal kolis ta Kieli, kus professor Karl von Kupfferiga kogus isendeid kohalikust lahest. Ta analüüsis isendeid loengute pidamise õiguseks ülikoolis. Münchenis hakkas ta loenguid pidama aasta hiljem. 
Ekspeditsioonid.
1872. aastal suundus ta Phønixi laeval taanlastega Fääri ekspeditsioonile, mille käigus kirjeldas sealseid hulkharjasusse ja selgroogseid. Šoti pealinna Edinburghi sadamas Leithis peatudes värbas Charles Wyville Thomson ta Challengeri ekspeditsioonile. Ekspeditsioonil, mis lahkus veel samal aastal, suri ta aga Hawaii saarte ja Tahiti saare vahel roosi ning maeti Vaiksesse ookeani.
Mälestuse jäädvustamine.
Tema järgi on nimetatud "Willemoesia" perekond bioloogias, Suhmi saar ja Suhmi abüssaalne tasandik.
Ta pälvis postuumselt Challengeri medali.
Kaspar von Berg

Kaspar von Berg (ka Caspar; surnud 1667) oli Saaremaa aadlik, Jõgise mõisnik.
Bergidest põlvnev Kaspar von Berg sündis Jõgise mõisniku Georg von Bergi ja Tiesenhausenite suguvõsast naise pojana.
Ta teenis Rootsi armees, kus sai ooberstleitnandiks.
Kaspar von Berg oli Saaremaa maanõunik.
Tema ja ta kolme abikaasa dolomiidist vappepitaaf on nähtaval Valjala kirikus.
Perekond.
Kaspar von Berg abiellus kolm korda:
Kaspar von Bergil oli vähemalt üks laps, kuid pole teada, millisest abielust ta sündis:
12vjo viiendiktoon

12vjo viiendiktoon ehk viiendiktoon (inglise keeles "fifth tone") on muusikas kahe heli intervall sagedussuhtega 21/30 ehk 40,000 tsenti.
Enharmooniline diesis

Enharmooniline diesis (inglise keeles "enharmonic diesis") ehk limiit-5 komma (inglise keeles "5-limit comma") on muusikas kahe heli intervall sagedussuhtega 128 / 125 ehk 41,059 tsenti.
Limiit-41 väiksem viiendiktoon

Limiit-41 väiksem viiendiktoon (inglise keeles "lesser 41-limit fifth tone") on muusikas kahe heli intervall sagedussuhtega 42 / 41 ehk 41,719 tsenti.
Limiit-41 suurem viiendiktoon

Limiit-41 suurem viiendiktoon (inglise keeles "greater 41-limit fifth tone") on muusikas kahe heli intervall sagedussuhtega 41 / 40 ehk 42,749 tsenti.
Leonardo Fabbri

Leonardo Fabbri (sündinud 15. aprillil 1997 Bagno a Ripolis) on Itaalia kuulitõukaja.
Tema esimesed täiskasvanute tiitlivõistlused olid 2018. aasta Euroopa meistrivõistlused, kus ta kvalifikatsioonist edasi ei pääsenud.
2019. aastal võitis ta Euroopa U23 meistrivõistlustel tulemusega 20.50 hõbemedali. Samal aastal saavutas ta Doha maailmameistrivõistlustel 13. koha, kui tõukas 20.75, millega jäi lõppvõistluselt esimesena eemale.
2021. aastal toimunud Tōkyō suveolümpiamängudel sai ta kvalifikatsioonis 14. koha – edasipääs jäi 10 cm kaugusele.
2022. aasta Euroopa meistrivõistlused olid esimesed täiskasvanute tiitlivõistlused, kus Fabbri finaali pääses. Seal sai ta tulemusega 20.72 seitsmenda koha.
2023. aasta maailmameistrivõistlustel Budapestis võitis ta hõbemedali, kui püstitas isikliku rekordi 22.34.
2024. aasta sisemaailmameistrivõistlustel Glasgow's võitis Fabbri Ryan Crouseri ja Tomas Walshi järel pronksmedali tulemusega 21.96. Mais tõukas ta Savonas Itaalia rekordi 22.95, millega ületas 1987. aastast Alessandro Andreile kuulunud varasema rekordi nelja sentimeetriga. Juunis toimunud Euroopa meistrivõistlustel Roomas tuli ta Euroopa meistriks, tõugates finaalis võistluste rekordi 22.45. Sellega ületas ta 1986. aastast Werner Günthörile kuulunud varasema rekordi 23 sentimeetriga. 2024. aasta suveolümpiamängudel Pariisis jäi ta 21.70-ga viiendaks. Septembris võitis ta Itaalia rekordiga 22.98 Teemantliiga finaaletapi Brüsselis. 
Fabbri on tulnud kuulitõukes Itaalia meistriks kolm korda välistingimustes (2019, 2020, 2023) ja viis korda sisetingimustes (2018, 2019, 2020, 2021, 2023).
Kahekordne süntooniline komma

Kahekordne süntooniline komma (inglise keeles "double syntonic comma") ehk Mathieu suur diesis (inglise keeles "Mathieu superdiesis") on muusikas kahe heli intervall sagedussuhtega 6561 / 6400 ehk 43,013 tsenti.
Avicenna enharmooniline diesis

Avicenna enharmooniline diesis (inglise keeles "Avicenna enharmonic diesis") on muusikas kahe heli intervall sagedussuhtega 43,408 tsenti.
1 Avicenna enharmooniline diesis = 1 enharmooniline diesis + 1 Horwelli komma
Sada Williams

Sada Williams (sündinud 1. detsembril 1997 Saint Philipis) on Barbadose kergejõustiklane, kes võistleb põhiliselt 200 meetri ja 400 meetri jooksus.
2022. aasta maailmameistrivõistlustel Eugene'is võitis ta 400 meetri jooksus pronksmedali, kui jooksis rahvusrekordi 49,75. Ta sai sellega kõige esimeseks Barbadose naiskergejõustiklaseks, kes on maailmameistrivõistlustelt medali võitnud.
2022. aasta Rahvaste Ühenduse mängudel Birminghamis võitis ta 400 meetri jooksus kuldmedali mängude rekordit tähistava tulemusega 49,90.
2023. aasta maailmameistrivõistlustel Budapestis võitis ta 400 meetri jooksus taas pronksmedali, kui jooksis 49,60.
2024. aasta suveolümpiamängudel Pariisis sai ta 400 meetri jooksus ajaga 49,83 7. koha.
Liivamägi

Liivamägi on eesti perekonnanimi.
Statistika.
2023. aasta 1. jaanuari seisuga oli Eestis perekonnanimi Liivamägi 274 inimesel: 177 mehel ja 197 naisel. Perekonnanimede levikult oli Liivamägi meeste puhul 360. kohal ja naiste puhul 351. kohal. Kõige levinum oli perekonnanimi Liivamägi vanuserühmas 80–84, kus neid on 10 000 elaniku kohta 3,40. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta 15,40 inimest.
19. sajandi algul pandi pärisorjusest vabastamise käigus talupoegadele Tartumaal Otepää ja Maarja-Magdaleena kihelkonnas, Läänemaal Karuse kihelkonnas ning Võrumaal Urvaste kihelkonnas 5 korral nimeks Liwamäggi (normaliseeritult Liivamägi). 
Nimede eestistamisel võeti Liivamägi aastatel 1935–1938 uueks perekonnanimeks 10 korral isikute poolt, kelle perekonnanimi oli varem Hansmann, Kerna, Lisovski, Sandberg (2 juhul), Sandberk (2), Sondberg (2) ja Versakov. 
Nimi Liivamägi vahetati ühel korral 1935. aastal, kui uueks nimeks võeti Liiva.
Adamov

Adamov (saksa keeles "Adamsthal") on linn Tšehhis Lõuna-Morava maakonnas Blansko ringkonnas. Adamov asub Svitava jõe ääres, Blanskost ligi 8 km lõunas ja Brnost umbes 12 km põhjakirdes.
Asulat on esmamainitud 1506. aastal. Tol ajal kandis asula Hamry nime. 16. sajandi lõpul töötas Hamrys juba kõrgahi. 1597. aastal läks mõis koos rauakojaga Lichtensteinide perekonna omandusse. 1680. aastal töötas seal juba kaks kõrgahju. 1679. aastal mainitakse ürikutes esimest korda Adamovi nime. Raudteeühenduse sai Adamov 1849. aastal. 19. sajandi teisel poolel toimus tehases tootmise ümberkujundamine. Hakati tootma vedureid, aurumasinad ja põllumajandusmasinaid. 1930. aastatel asuti tehases tootma relvi. 1950. aastate alguses algas Adamovi tehases trükimasinate tootmine, mis koos pumba- ja mõõteseadmete tootmisega tegi Adamovi kuulsaks kogu maailmas. Adamov sai linnaõigused 1. juulil 1964. Adamovi tehas lõpetas tegevuse 2009. aastal.
Chandrayaan-3

Chandrayaan on India kosmoseuuringute organisatsiooni (ISRO) Chandrayaani programmi kolmas Kuu-uurimismissioon. Selle raames ehitati maandur nimega Vikram ja kulgur nimega Pragyan, mis on sarnased Chandrayaan-2 missioonil kasutatutele, ning viidi nad Kuu orbiidile, et maandur saaks toimetada kulguri Kuu lõunapooluse piirkonda.
Chandrayaan-3 saadeti teele 14. juulil 2023. Kosmoselaev sisenes Kuu orbiidile 5. augustil ning 23. augustil 2023 kell 12.32 UTC maandus maandur Kuu lõunapooluse piirkonnas, tehes Indiast neljanda edukalt Kuule maandunud riigi ja esimese, kes on suutnud maanduda nõnda lähedale Kuu lõunapoolusele.
Kosmoselaev.
Disain.
Chandrayaan-3 koosneb kolmest põhikomponendist:
 Tõukurmoodul viib maanduri ja kulguri 100 kilomeetri peale Kuu orbiidile. See on kastitaoline konstruktsioon, mille ühele küljele on paigaldatud suur päikesepaneel ja peal on maanduri silindriline kinnituskonstruktsioon.
 "Vikrami" tagab pehme maandumise Kuule. See on samuti kastikujuline, nelja maandumisjala ja nelja maandumistõukuriga, millest igaüks suudab pakkuda 800 njuutonit tõukejõudu. See kannab kulgurit ja mitmeid vahendeid kohapealse teadusliku analüüsi tegemiseks.
 "Pragyani" kulgur on kuuerattaline sõiduk, mille massiks 26 kilogrammi. Selle mõõtmed on 917 mm × 750 mm × 397 mm.
 Oodatavasti teeb kulgur mitmeid mõõtmisi, et edendada uuringuid Kuu pinna koostise, Kuu pinnases veejää olemasolu, Kuu kokkupõrgete ajaloo ja Kuu atmosfääri kohta.
2024. aasta Venemaa presidendivalimised

2024. aasta Venemaa presidendivalimised toimusid 15.–17. märtsil aastal 2024. Need olid libavalimised, kus valimistele ei lubatud opositsioonikandidaate ning olukorras, kus jätkus sõda Ukraina vastu, oli sõnavabadus piiratud. Tuntuim opositsioonipoliitik Aleksei Navalnõi oli 16. veebruaril vanglas surnud.
88,48 %-ga häältest kuulutati võitjaks parteitu, kuid valimisliidu Kogu Venemaa Rahvarinne poolt toetatud kandidaat ja ametisolev president Vladimir Putin. Valimised korraldati ka Venemaa okupeeritud Ukraina aladel, kus inimesi sunniti valima minema. Kogu Venemaal toimus hulgaliselt valimispettusi. 
2020. aastal muudeti Venemaa põhiseadust nii, et 2000. aastast Venemaad valitsenud Putin saaks jätkuvalt kandideerida.
Cabriole-jalg

"Cabriole"-jalg (prantsuse keeles "cabri" 'kitsetall') on mööblieseme jalg, mis ülaosas on väljapoole kumerduva kaarega ning allosas kaardub nõgusana sissepoole; mõlema kaare teljed asuvad samal tasapinnal. See toetüüp esines juba Vana-Kreekas, kuid kadus keskajal ja Lääne-Euroopa mööblikunsti ilmus taas 17.–18. sajandi vahetusel Prantsusmaa, Inglismaa ja Hollandi kurvikate mööblistiilide osana. "Cabriole"-jalg on 18. sajandi mööbli üks tunnuselemente.
Ajaloost.
Varaseimad seda tüüpi jalad esinevad Vana-Kreeka pildimaterjalis. Euroopas kaob see vorm varakeskajal täiesti ning ilmub esmakordselt mööblile alles 1700. aasta paiku, järgides Prantsusmaal valitseva rokokoo motiivide kaarduvaid vorme. Inglismaal levib see kuninganna Anne'i stiiliga aastail 1712–1760. Hilisem Chippendale'i stiil arendab välja "cabriole"-jala saledama ja õrnema variandi.
Ameerika mööblikunstis hakkab see vorm levima 18. sajandi keskpaigas kuninganna Anne'i stiili imiteeriva sisustusstiiliga, ning seda kasutati nii palju, et Ameerika mööblikunstis kõneldakse "cabriole"-perioodist.
"Cabriole"-jala kuju lähtus loomajalast, millele osutab ka nimetus. Varasel perioodil olid mööbli "cabriole"-jalad omavahel seotud rõhtpuudega, kuid peatselt need kadusid, kuna segasid jala kõverjoonelise vormi visuaalset selgust ja neid polnud tingimata vaja ka mööbli konstruktsiooni tugevuse pärast. 18. sajandi kolmandal veerandil hakkas cabriole-jala populaarsus taanduma klassitsistliku sirgete saledate jalgadega mööbli mooditulekuga.
Põletav pilvik

Põletav pilvik ("Russula amarissima") on pilvikuliste sugukonda pilviku perekonda kuuluv seen.
Põletaval pilvikul on purpur- kuni veinpunane kübar ja valged eoslehekesed.
Ei ole söögiseen.
Eestis on seda leitud vaid Hiiumaalt.
Windsori tool

Windsori tool on paksust puitplaadist istmega, mis on sageli nõgusa istumislohuga, ja treitud pulkadest koosneva kaarduva seljatoega aiatool. Toolitüüp levis laialdaselt 18.-19. sajandi Suurbritannias ja Põhja-Ameerikas ning on kasutuses tänapäevani.
Harpoon

Harpoon on Ameerika Ühendriikide päritolu radarjuhitav alahelikiirusega madalalt lendav laevatõrjerakett. Madal lennukõrgus muudab raketi avastamise ja vastumeetmete rakendamise raskeks. Harpoon leiab sihtmärgi oma radariga.
Raketti saab välja tulistada erinevatelt platvormidelt:
Vaata ka.
Neptun (raketikompleks)
Jimmy Morales

James Ernesto Morales Cabrera (teise nimega Jimmy Morales; sündinud 18. märtsil 1969 Guatemalas) on Guatemala poliitik ja koomik, kes oli 2016. aasta jaanuarist 2020. aasta jaanuarini Guatemala president. Morales kuulub parteisse Frente de Convergencia Nacional.
Ta sai tuntuks koomikuna telesarjas "Moralejas", kus ta mängis koos oma venna Sammyga. 2013. aastal astus ta parteisse Frente de Convergencia Nacional ja töötas partei peasekretärina. 2015. aasta oktoobris valiti ta pärast Otto Pérez Molina tagasiastumist Guatemala presidendiks 70 protsendi häältega. Morales astus ametisse 2016. aasta jaanuaris. Tema ametiaeg lõppes 2020. aasta jaanuaris.
Isiklikku.
Ta on abielus Hilda Patricia Moralesega. Usutunnistuselt on ta protestant.
Lepavahelik

Lepavahelik ("Paxillus filamentosus") on seen vahelikuliste sugukonnas.
Punetav limanutt

Punetav limanutt ("Hygrophorus neoerubescens") on limanutiliste sugukonda limanuti perekonda kuuluv seeneliik. 
Seen kasvab koos kuuskedega ja on viha maitsega.
Jelena Ossipova (kitarrist)

Jelena Ossipova (sündinud 28. mail 1981) on eesti kitarrist ja muusikapedagoog. Ta on Eesti Interpreetide Liidu liige.
Kitarrist, kammermuusik ja pedagoog Jelena Ossipova alustas kitarriõpinguid kuueaastaselt Maardu Muusikakoolis ja osales juba õpingute ajal edukalt üleriigilistel konkurssidel. Aastatel 1996–2000 õppis ta Georg Otsa nimelises Tallinna Muusikakoolis klassikalise kitarri erialal Tiit Petersoni juures. Õpingud jätkusid Heiki Mätliku juhendamisel Eesti Muusika- ja Teatriakadeemia bakalaureuseõppes (2000–2004) ja magistriõppes (2004 –2006). 2005. aastal õppis ta vahetusüliõpilasena Soomes Sibeliuse Akadeemias Andrzej Wilkuse käe all.
Jelena Ossipova on osalenud paljudel meistrikursustel, mille juhendajateks on olnud Abel Carlevaro, Alvaro Pierri, Eduardo Fernandez, Jukka Saviouk, David Tanenbaum, Zoran Dukic, Nikita Koshkin, Andrew York, Per Skareng, Thomas Kirchoff, Pablo Marquez, Gerhard Reichenbach, Jorgos Panetsos ja Jozsef Eötvös. 2003. aastal täiendas ta end Salzburgis Mozarteumi suveakadeemia kursustel professor Álvaro Pierri juhendamisel.
Kammermuusikuna on ta teinud koostööd selliste eesti muusikutega nagu Andreas Lend, Oksana Sinkova, Heigo Rosin, Kristi Mühling, Svetlana Kekiševa, Maria Veretenina, Olga Zaitseva jt. 
Kitarriõpetajana töötab ta Viimsi Muusikakoolis ja Maardu Kunstide Koolis.
Lisaks kontserditegevusele Eestis on Jelena Ossipova esinenud Poolas, Soomes, Leedus, Iisraelis ja Venemaal. Ta on esitanud solistina Joaquín Rodrigo kitarrikontserti "Aranjuez" Kaunase linna sümfooniaorkestri ja Vanemuise sümfooniaorkestri ees. 
Jelena Ossipova repertuaar hõlmab muusikat renessansist kaasajani. Tema kontserdikavades kõlavad tuntud teoste kõrval ka harvem esitatavad muusikapalad. Koos flötist Oksana Sinkovaga mängib ta plaadil "Across Seas and Oceans" (2012).
Tellispruun vöödik

Tellispruun vöödik ("Cortinarius varius") on šampinjonilaadsete seltsi vöödikuliste sugukonda kuuluv liik seeni.
Brodła

Brodła on küla Poolas Väike-Poola vojevoodkonnas Chrzanówi maakonnas Alwernia vallas. Brodła asub Alwerniast 4 km ja Chrzanówist umbes 17 km kagus ning Krakówi kesklinnast ligikaudu 25 km läänes.
Alates 18. sajandi algusest on Brodła tuntud keraamikakeskusena.
Aleksandr Lebed

Aleksandr Ivanovitš Lebed (vene keeles Александр Иванович Лебедь; 20. aprill 1950 Novotšerkassk – 28. aprill 2002 Krasnojarski krai) oli Nõukogude Liidu ja Venemaa sõjaväelane ning Venemaa poliitik.
1996. aasta presidendivalimised.
Vahetult pärast koha võitmist Riigiduumas alustas Lebed ametlikult oma kampaaniat 1996. aasta Venemaa presidendi valimistel .
Lebed lubas ohjeldada nii tänavakuritegevust kui ka valitsuse korruptsiooni , samuti lubas lõpetada ebapopulaarse Esimese Tšetšeenia sõja. Majanduspoliitika osas andis ta mõista, et toetab käimasolevaid turumajanduslikke reforme, kuid jäi teadlikult ebamääraseks.
Tema populistliku retoorika tõttu võrreldi Lebedit Vladimir Žirinovskiga. Lebedi stiili ja isiklikku karismat peeti tema kampaania jaoks olulisemaks kui tema poliitilist sõnumit ennast. Kuni maini flirtis Lebed võimalusega moodustada teiste kandidaatidega kolmandate jõudude koalitsioon, kuid need läbirääkimised ebaõnnestusid.
Lebedi kampaaniat toetas ja rahastas Bidzina Ivanišvili.
Valimiste esimeses voorus 16. juunil 1996 saavutas ta Jeltsini ja Zjuganovi järel kolmanda koha, kogudes 14,7% häältest. Vastutasuks Lebedi toetuse eest vallandas Jeltsin Lebedi rivaali kaitseminister Pavel Gratšovi asendades ta Lebedi palvel Igor Rodionoviga. Pärast valimiste esimest vooru nimetas Jeltsin kindral Lebedi Venemaa Julgeolekunõukogu sekretäriks.
Kwaczała

Kwaczała on küla Poolas Väike-Poola vojevoodkonnas Chrzanówi maakonnas Alwernia vallas. Kwaczała asub Alwerniast 3,5 km läänes, Chrzanówist umbes 10 km kagus ja Krakówi kesklinnast ligikaudu 33 km läänes.
Kwaczałas on sündinud keeleteadlane Stanisław Urbańczyk (1909–2001).
Sergei Filatov

Sergei Filatov (10. juuli 1936 Moskva – 25. august 2023 Moskva) oli Venemaa riigiametnik, poliitik ja avaliku elu tegelane.
Kollane kärbseseen

Kollane kärbseseen ("Amanita citrina") on kärbseseeneliste sugukonda kärbseseene perekonda kuuluv seeneliik.
Esineb Eestis augustist novembrini okas- ja segametsades, eriti liivastes männikutes, kohati massiliselt.
Kollane kärbseseen ei ole söödav, seda peetakse ka nõrgalt mürgiseks. Sisaldab bufoteniini, mis kuumutamisel hävib.
Nieporaz

Nieporaz on küla Poolas Väike-Poola vojevoodkonnas Chrzanówi maakonnas Alwernia vallas. Nieporaz asub Alwerniast 4 km põhjas, Chrzanówist ligi 11 km idakagus ja Krakówi kesklinnast umbes 30 km läänes.
Küla läbib maantee A4.
Nieporazis asub filmistuudio Alvernia Studios.
Väävelheinik

Väävelheinik ("Tricholoma sulphureum") on seeneliik heiniku perekonnast.
Seen on indooli- või majapidamisgaasilõhnaline.
Okleśna

Okleśna on küla Poolas Väike-Poola vojevoodkonnas Chrzanówi maakonnas Alwernia vallas. Okleśna asub Wisła jõe orus, Alwerniast 3,5 km lõunas, Chrzanówist umbes 15 km kagus ja Krakówi kesklinnast ligikaudu 30 km läänes.
Kahkjas heinik

Kahkjas heinik ("Tricholoma album") on seeneliik heiniku perekonnast.
Alembon

Alembon on vald Põhja-Prantsusmaal Pas-de-Calais' departemangus.
Vald asub 17 km Calais'st lõunas, tee D191 ääres.
Hajnówka maakond

Hajnówka maakond (poola "powiat hajnowski") on 2. järgu haldusüksus (maakond) Poolas Podlaasia vojevoodkonna kaguosas. Maakonna halduskeskus on Hajnówka linn. Hajnówka maakond piirneb kagus ja lõunas Valgevenega.
Hajnówka maakond moodustati 1. jaanuaril 1999.
Poola 2002. aasta rahvaloenduse andmetel moodustasid valgevenelased 39,1% Hajnówka maakonna elanikest.
Haldusjaotus.
Maakonnas on kaks linna: Hajnówka ja Kleszczele.
Hajnówka maakonnas on kaheksa valda:
Lilla jahusirmik

Lilla jahusirmik ("Cystolepiota bucknallii") on šampinjoniliste sugukonda kuuluv seen.
Sookahesus

Sookahesus ehk binaarne soosüsteem (ing. k. "gender binary") on inimese soo jaotamine kaheks, mehe ja naise kategooriateks. Sookahesus tuleneb inimeste bioloogilisest soost, mis määratakse sünnil lähtuvalt suguorganitest ja/või kromosoomidest. Kahe soo süsteemi kasutab enamus kultuure, kuid on ka neid, mis tunnistavad mittebinaarset sugu ja intersoolisi. 
Sookahesuse kõrval on olemas mittebinaarsed soosüsteemid, mille järgi võivad olla inimeste bioloogiline, juriidiline, sotsiaalne ja tunnetuslik sugu eraldiseisvad ega pruugi kokku langeda. Mittebinaarsuses on soo määramise spekter laiem kui kaks kategooriat.
Siemiatycze maakond

Siemiatycze maakond (poola "powiat siemiatycki") on 2. järgu haldusüksus (maakond) Poolas Podlaasia vojevoodkonna lõunaosas. Maakonna halduskeskus on Siemiatycze linn. Siemiatycze maakond piirneb kagus Valgevenega.
Siemiatycze maakond moodustati 1. jaanuaril 1999.
Õigeusklikud moodustavad umbes 30% maakonna elanikest. Poola 2002. aasta rahvaloenduse andmetel oli Siemiatycze maakonna elanikest valgevenelasi 3,46%.
Haldusjaotus.
Maakonnas on kaks linna: Drohiczyn ja Siemiatycze.
Siemiatycze maakonnas on kaheksa valda:
Mońki maakond

Mońki maakond (poola "powiat moniecki") on 2. järgu haldusüksus (maakond) Poolas Podlaasia vojevoodkonna keskosas. Maakonna halduskeskus on Mońki linn.
Mońki maakond loodi 1954. aastal, kuid likvideeriti 1975. aastal. Maakond loodi uuesti 1999. aastal haldusreformi käigus.
Haldusjaotus.
Maakonnas on kolm linna: Goniądz, Stawiski ja Mońki.
Mońki maakonnas on seitse valda:
Rõngasnööbik

Rõngasnööbik ("Marasmius rotula") on nööbikuliste sugukonda nööbiku perekonda kuuluv seeneliik.
Kolm reklaamtahvlit linna servas

"Kolm reklaamtahvlit linna servas" ("Three Billboards Outside Ebbing, Missouri") on 2017. aasta Oscariga pärjatud krimi-komöödiafilm, mille režissöör on Martin McDonagh.
Oma rollitäitmiste eest pälvisid Frances McDormand ja Sam Rockwell nii Oscari kui ka Kuldgloobuse.
Mittebinaarne sooidentiteet

Mittebinaarne (ing. k. "non-binary") on sooidentiteet, mis ei vasta sookahesusele ehk mehe ja naise kategooriatest koosnevale kaksikjaotusele. 
Mittebinaarseteks sooidentiteediteks on näiteks asoolisus, bi- ehk kahesoolisus, vabasoolisus või sookväär ("genderqueer"). Mittebinaarsed sooidentiteedid kuuluvad transsoolisuse katusmõiste alla.
Mittebinaarsus eri kultuurides.
Havai saarte põliselanike ja Tahiti kultuurides on "māhū" (tõlkes 'keskel') kolmanda soo esindaja. Koloniaalajastu eelses ajaloos olid "māhū"'d tuntud ravitsejad, kuigi suur osa sellest ajaloost on kristlike misjonäride sekkumise tõttu kadunud.
Hindustani poolsaarel tunnustatakse ametlikult inter- ja transsoolisi "hijra"sid kolmanda sooga, mis ei kuulu mees- ega naissoo alla.
Rabiinliku judaismi kirjanduses on ära märgitud kuus sotsiaalse soo kategooriat.
Sejny maakond

Sejny maakond (poola "powiat sejneński" on 2. järgu haldusüksus (maakond) Poolas Podlaasia vojevoodkonna kirdeosas. Maakonna halduskeskus on Sejny linn. Sejny maakond piirneb põhjas ja idas Leeduga ning kagus väheses ulatuses Valgevenega.
Sejny maakond moodustati 1. jaanuaril 1956. 1975. aastal Sejny maakond likvideeriti, kuid loodi uuesti haldusreformi käigus 1. jaanuaril 1999.
Poola 2002. aasta rahvaloenduse andmetel moodustasid leedulased 21,2% Sejny maakonna elanikest.
Haldusjaotus.
Maakonna ainus linn on Sejny.
Sejny maakonnas on neli valda:
Sokółka maakond

Sokółka maakond (poola "powiat sokólski") on 2. järgu haldusüksus (maakond) Poolas Podlaasia vojevoodkonna idaosas. Maakonna halduskeskus on Sokółka linn. Sokółka maakond piirneb idas Valgevenega.
Sokółka maakond on moodustatud 1. jaanuaril 1999.
Haldusjaotus.
Maakonnas on neli linna: Dąbrowa Białostocka, Krynki, Sokółka ja Suchowola.
Sokółka maakonnas on 10 valda:
Laevatõrjerakett

Laevatõrjerakett on juhitav rakett, mis on loodud laevade ja suuremate paatide tabamiseks. Enamik laevatõrjerakette lendab madalal merepinna kohal ja kasutab sihtmärgini jõudmiseks inertsnavigatsioonisüsteemi ja aktiivset radarjuhtimist. Osa laevatõrjerakette leiab sihtmärgi infrapunasensoriga või juhitakse algusest lõpuni raadio teel.
Esimesed laevatõrjeraketid konstrueeriti teise maailmasõja ajal Saksamaal ja neid juhiti raadio teel. Toona kandsid laevatõrjerakette ainult lennukid, aga aega mööda lisandus laskeplatvorme. Laevatõrjerakette tulistatakse allveelaevadelt, helikopteritelt, hävituslennukitelt, sõjalaevadelt, maismaasõidukitelt, merepatrull-lennukitelt, pommitajatelt ja rannikukaitsepatareidest. Kergemaid laevatõrjerakette suudavad õlalt lasta ka jalaväelased.
Laevatõrjeraketid on laevadele ohtlikud, sest laevade radari- ja soojusjälge ning raadioemissioone on raske varjata. Samuti pole laevad piisavalt manööverdusvõimelised, et raketitabamust vältida. Laevatõrjeraketi võimas lõhkepea tekitab samas märkimisväärset kahju isegi suurtele laevadele.
Tabamuse vältimiseks rakendatakse erinevaid passiivseid ja aktiivseid vastumeetmeid. Nende hulka kuuluvad:
Vastumeetmete mõju vähendamiseks kasutavad moodsamat laevatõrjeraketid segamiskindlamaid ja täpsemaid sensoreid ning keerulisemaid ja ettearvamatumaid lennuprofiile. Viimati nimetatu tähendab seda, et rakett läbib enamiku teekonnast sihtmärgini madalal merepinna kohal ja võrdlemisi aeglaselt. Sihtmärgi lähedal suurendab laevatõrjerakett aga kiirust, tõuseb kõrgemale ja hakkab ägedalt manööverdama – see muudab raketi alla tulistamise raskemaks.
Katri Teller

Katri Teller (sündinud 10. novembril 1981) on eesti tele- ja raadiosaatejuht, ettevõtja ning investor.
Ta on juhtinud Raadio 2-s saadet "Teller" ning TV3-e saadet "Stuudio".
Lisaks teeb ta koos Kristjan Liivamäe'ga podcasti "Rahareede", mille osad ilmuvad (alates 16.12.2022) igal reedel. Podcastis räägitakse ausalt ja avatult majandusest, ettevõtlusest, investeerimisest ning muudel teemadel, mis aitavad kaasa rahalise heaolu saavutamisele. Kõike seda tehakse lihtsas ja arusaadavas keeles. 
2024. aastal osales saates "Maskis laulja" Triibulise rollis.
Andres (Pas-de-Calais)

Andres on vald Põhja-Prantsusmaal Pas-de-Calais' departemangus.
Vald asub 13 km Calais'st kagus, teede D244 ja D248 ristumiskoha ümbruses.
Ardres

Ardres on vald Põhja-Prantsusmaal Pas-de-Calais' departemangus.
Ardres asub raudteed pidi (Pont-d'Ardres'i jaam, mõni km Ardres'ist) u. 16 km kaugusel Calais'st, millega see on ka kanaliga ühendatud (piiratud pöörderuumiga). See on üks kolmest linnast, mis moodustavad "Les Trois Pays" ehk "Kolm riiki", teised kaks on Guînes ja Licques.
Ajalugu.
Ardes asus aastatel 1346-1558 inglaste valduses oleva Pale of Calais' kõrval ning oli seetõttu oluline kaubandus- ja sõjaväepost. 1520. aastal toimunud Inglismaa Henry VIII ja Prantsusmaa François I vaheline kohtumine, mida tuntakse Kuldkanga väljana, peeti veidi üle piiri Inglise kontrolli all olevas Balinghemis. Linn on olnud oluline kariloomade turg. 1546. aasta juunis sõlmiti seal Ardres'i leping, Henry ja François' vaheline kokkulepe, mis lõpetas 1542.–1546. aasta Inglise-Prantsuse sõja.
Vaatamisvääarsusi.
Ardres'i peamiste turismiobjektide hulka kuuluvad "Chapelle des Carmes" ja "Eglise Notre Dame de Grâce".
On ka mõned järved (tekkinud pärast turba eemaldamist), mis pakuvad kalapüügi- ja purjetamisvõimalusi.
Madis Mihkels

Madis Mihkels (sündinud 31. mail 2003 Tartus) on Eesti profijalgrattur.
Ta lõpetas aastal 2022 Tartu Kristjan Jaak Petersoni Gümnaasiumi.
Ta alustas jalgrattatreeninguid aastal 2011 TÜ Akadeemilises Spordiklubis Caspar Austa juhendamisel.
Karjäär.
Võistelnud järgmistes profimeeskondades:
2024. aasta Giro d'Italia etappidel oli Mihkels neli korda esikümnes (6., 7., 9. ja 10. koht).
2. koht Eesti meistrivõistlustel temposõidus (juuniorid)
2. koht Eesti meistrivõistlustel grupisõidus (juuniorid)
 Eesti meister temposõidus (juuniorid)
 Eesti meister grupisõidus (juuniorid)
3. koht Maailma meistrivõistlustel grupisõidus (juuniorid)
 Tour of Estonia
 4. koht üldkokkuvõttes
 1. koht noortekokkuvõttes 
 1. etapp
 4. koht Maailma meistrivõistlustel grupisõidus U-23
 3. etapp Deutschland Tour
 4. koht Euroopa meistrivõistlustel grupisõidus U-23
 10. koht Paris–Roubaix
 3. koht maanteesõidu Euroopa meistrivõistlused
Intsidendid.
2. jaanuaril 2023 Madis Mihkelsile sõitis otsa auto ja tabas teda küljepeegliga, tekitades alaselga sügava lõikehaava.
Hedi-Kai Pai

Hedi-Kai Pai (sündinud 7. novembril 1969 Tallinnas) on Tartu Ülikooli Viljandi Kultuuriakadeemia vokaalpedagoog (laulu- ja hääleseade lektor), muusikastuudiote Viva la Musica (2002–2018) ja Cantabile (2018) looja ja juht. Viljandi Muusikakooli laulu- ja hääleseade õpetaja aastatel 1997–2018. 
Pai on lõpetanud Tallinna Muusikakeskkooli klaveri erialal (1989), Viljandi Kultuurikolledži rütmimuusika erialal (1998), Tallinna Pedagoogikaülikooli kasvatusteaduste erialal (2000) ning Eesti Muusika- ja Teatriakadeemias omandanud haridusteaduste magistrikraadi koolimuusika erialal kiitusega (cum laude 2008). 
Ta on avaldanud omaloominguliste lastelaulude kogumikke „Kõik koos me laulame“ I-V osa (2001, 2006, 2019, 2021 ja 2024) ning Tartu Ülikooli Viljandi Kultuuriakadeemia kirjastuse toimetisena „Laulumängud lastele“ (2018). 
Tema käe alt on sirgunud mitmed Eesti tuntud lauljad ja laulupedagoogid: Stefan Airapetjan, Eleryn Tiit, Kerli Kivilaan, Ranele Raudsoo, Maria Gertsjak, Marcella Emilie Soonik jpt.
Tunnustus.
Zwinger (Dresden)

Zwinger on Dresdeni ülesehitatud linnakeskuses Altstadtis paiknev uhke paleeline arhitektuuriansambel koos muuseumide ja pargialadega. Matthäus Daniel Pöppelmanni projekteeritud ja Balthasar Permoseri skulptuuridega hoonekompleks on tänapäeval üks barokiajastu olulisemaid näiteid Saksamaal.
Keskne park on rajatud põhimõtetelt Prantsuse stiilis.
Asukoht.
Elbe jõe vasakkaldast eraldavad seda väljak Theaterplatz või Semperi ooperiteater, teisel pool silda "Wallgrabenbrücke" asub teater Staatsschauspiel Dresden. Sümmeetrilisusele rõhuv ansambel rajati keskaegsesse zwingerisse ehk sisemise ja välimise kaitsemüüri vahelisse lagedasse maa-alasse, kuigi kunagine otstarve oli hääbunud ehituse alguseks. Seda ümbritseb põhja- ja läänekaares vallikraavist jäänukina tiik "Zwingerteich".
Kasutus läbi aegade.
Oranžeriiga festivalialast kujundati algset territooriumit eesõuks uuele lossile, mis pidanuks kerkima jõe äärde. August II surma järel lakati vaagimast aateid lossi ehitamisest. Zwinger pühitseti tema poja August III ja Habsburgidest pärinenud hertsoginna Maria Josepha abiellumisel aastal 1719.
Saksimaa kuningriigi valitsejad jäid aga edaspidi arendama, kasutama ja eelistama talvepaleena just Zwingerit. Pillnitzi ja Moritzburgi kindlustes veedeti suvesid või käidi jahil.
1855. aastal Sempergalerie'i valmimisega hakati kompleksis koguma museaale.
Häving.
13.–15. veebruarini 1945 hävines Dresdeni pommitamises laialdaselt kogu sisemine vanalinn (saksa keeles "Innere Altstadt"), sealhulgas Zwinger.
Taastamine.
Tänapäeval toimib siiani rekonstrueeritav territoorium kogunisti hoonetega, paviljonide, arkaadgaleriidega, balustraadidega, boskettidega ja aedadega meelelahutusliku ajaveetmise paigana. Korraldatakse oopereid, näituseid, turniire, ja teisi vabaõhuüritusi.
Mälestisena.
Kompleks, kuhu kuuluvad Frauenkirche ja Semperi ooperiteatri hoone, on linna üks kuulsamaid ja külastatumaid ehitismälestisi.
Pilvekomma

Pilvekomma (inglise keeles "cloudy") on muusikas kahe heli intervall sagedussuhtega 16807 / 16384 ehk 44,130 tsenti.
Alumine komma

Alumine komma (inglise keeles "supracomma") on muusikas kahe heli intervall sagedussuhtega 352 / 343 ehk 44,840 tsenti.
Alumine veerandtoon

Alumine veerandtoon (inglise keeles "superior quarter-tone", "gann", "novendecimal fifth tone") on muusikas kahe heli intervall sagedussuhtega 39 / 38 ehk 44,970 tsenti.
Limiit-37 väiksem veerandtoon

Limiit-37 väiksem veerandtoon (inglise keeles "lesser 37-limit quarter tone") on muusikas kahe heli intervall sagedussuhtega 38 / 37 ehk 46,169 tsenti.
Limiit-7 diesis

Limiit-7 diesis (inglise keeles "septimal diesis") ehk limiit-7 veerandtoon (inglise keeles "septimal 1/4-tone") on muusikas kahe heli intervall sagedussuhtega 36 / 35 ehk 48,770 tsenti.
Okasseakomma

Okasseakomma (inglise keeles "porcupine comma") ehk suurim diesis (inglise keeles "maximal diesis") on muusikas kahe heli intervall sagedussuhtega 250 / 243 ehk 49,166 tsenti.
Okasseakomma eristab kaht puhast väikest tervetooni sagedussuhtega 10 /9 ühest puhtast väiksest tertsist sagedussuhtega 6 / 5, st 
(10/9)2 / (6/5).
1 okasseakomma võrdub ka 1 limiit-7 diesis + 1 ragisma
Okasseakomma tempereerimine on vajalik okasseatemperatsioonide hulka kuuluva limiit-5 okasseatemperatsiooni saamiseks. 
Kui okasseakomma jäetakse tempereerimata, kuid kasutatakse seda iseseisva identiteedina, toimib see kui kroomtemperatsiooni periood, mis on lähendatav 1/24-le oktavile. Seetõttu on näiteks Eliora pakkunud okasseakommale välja ka paralleelse nimetuse "kroomtemeperatsiooni veerandtoon " ("chromium quartertone").
Keega

Keega (inglise keeles "keega") on muusikas kahe heli intervall sagedussuhtega 1029 / 1000 ehk 49,492 tsenti.
1 keega = 1 limiit-7 diesis + 1 Breedi komma
Meshaqah' veerandtoon

Meshaqah' veerandtoon (inglise keeles "Meshaqah's 1/4-tone") on muusikas kahe heli intervall sagedussuhtega 246 / 239 ehk 49,977 tsenti.
Limiit-17 veerandtoon

Limiit-17 veerandtoon (inglise keeles "septendecimal 1/4-tone") on muusikas kahe heli intervall sagedussuhtega 35 / 34 ehk 50,184 tsenti.
Harrisoni komma

Harrisoni komma (inglise keeles "Harrison's comma") on muusikas kahe heli intervall sagedussuhtega 59049 / 57344 ehk 50,724 tsenti.
1 Harrisoni komma = 1 limiit-7 diesis + 1 skisma
Negri komma

Negri komma (inglise keeles "Negri comma", "double augmentation diesis") on muusikas kahe heli intervall sagedussuhtega 16875 / 16384 ehk 51,120 tsenti.
Les Attaques

Les Attaques on vald Põhja-Prantsusmaal Pas-de-Calais' departemangus.
Suur põllumajandus- ja kergetööstusküla asub 6 km Calais'st kagus, teede N43 ja D248 ristumiskoha ümbruses. Valda läbivad nii "Autoroute A26" kui ka Calais'-St. Omeri kanal.
Kuuse-käbikõrges

Kuuse-käbikõrges ("Strobilurus esculentus") on "Physalacriaceae" sugukonda kuuluv liik seeni.
Männi-käbikõrges

Männi-käbikõrges ("Strobilurus stephanocystis") on "Physalacriaceae" sugukonda kuuluv liik seeni.
Audruicq

Audruicq on vald Põhja-Prantsusmaal Pas-de-Calais' departemangus.
Vald asub 18 km Calais'st kagus, teede D224 ja D309 ristumiskoha ümbruses.
Ajalugu.
Flandria krahv Balduin II nimetas selle 1175. aastal linnaks, ehitades linnuse uuesti üles ja muutes ümbritsevad sood haritavaks maaks. Pärast pidevat võimumuutust 13. ja 17. sajandi vahel sai Audruicqist pärast Nijmegeni rahu 1678. aastal lõpuks Prantsusmaa linn.
Autingues

Autingues on vald Põhja-Prantsusmaal Pas-de-Calais' departemangus.
Vald asub 16 km Calais'st kagus, teede D225 ja D227 ristumiskoha ümbruses.
Augustówi maakond

Augustówi maakond (poola "powiat augustowski") on 2. järgu haldusüksus (maakond) Poolas Podlaasia vojevoodkonnas. Maakonna halduskeskus on Augustówi linn. Augustówi maakond piirneb idas Valgevenega.
Augustówi maakond on moodustatud 1999. aastal.
Maakonna pindalast 47% katavad metsad, ligi 41,5% põllumaad ja umbes 3,5% järved ning jõed.
Haldusjaotus.
Maakonnas on kaks linna: Augustów ja Lipsk.
Augustówi maakonnas on kuus valda:
Grajewo maakond

Grajewo maakond (poola "powiat grajewski") on 2. järgu haldusüksus (maakond) Poolas Podlaasia vojevoodkonnas. Maakonna halduskeskus on Grajewo linn.
Grajewo maakond on moodustatud 1999. aastal.
Haldusjaotus.
Maakonnas on kolm linna: Grajewo, Rajgród ja Szczuczyn.
Grajewo maakonnas on viis valda:
Zambrówi maakond

Zambrówi maakond (poola "powiat zambrowski") on 2. järgu haldusüksus (maakond) Poolas Podlaasia vojevoodkonnas. Maakonna halduskeskus on Zambrówi linn.
Zambrówi maakond moodustati 1954. aastal. Zambrówi maakond kaotati 1975. aastal, kuid taastati 1999. aastal.
Haldusjaotus.
Maakonna ainus linn on Zambrów.
Zambrówi maakonnas on neli valda:
Wysokie Mazowieckie maakond

Wysokie Mazowieckie maakond (poola "powiat wysokomazowiecki") on 2. järgu haldusüksus (maakond) Poolas Podlaasia vojevoodkonna edelaosas. Maakonna halduskeskus on Wysokie Mazowieckie linn.
Praegune Wysokie Mazowieckie maakond on moodustatud 1. jaanuaril 1999.
Haldusjaotus.
Maakonnas on neli linna: Ciechanowiec, Czyżew, Szepietowo ja Wysokie Mazowieckie.
Wysokie Mazowieckie maakonnas on üheksa valda:
Kolno maakond

Kolno maakond (poola "powiat kolneński") on 2. järgu haldusüksus (maakond) Poolas Podlaasia vojevoodkonna lääneosas. Maakonna halduskeskus on Kolno linn.
Kolno maakond moodustati 19. sajandil, kuid likvideeriti 1919. aastal. Kolno maakond likvideeriti 1932. aastal, kuid taastati 1948. aastal. 1975. aastal kaotati maakond, kuid loodi uuesti 1999. aastal.
Haldusjaotus.
Maakonnas on kaks linna: Kolno ja Stawiski.
Kolno maakonnas on viis valda:
Bainghen

Bainghen on vald Põhja-Prantsusmaal Pas-de-Calais' departemangus.
Vald asub u. 23 km Boulogne-sur-Merist idas, teede D206 ja D206e ristumiskoha ümbruses.
Balinghem

Balinghem on vald Põhja-Prantsusmaal Pas-de-Calais' departemangus.
Vald asub 16 km Calais'st kagus, tee D228 ääres.
Bonningues-lès-Calais

Bonningues-lès-Calais on vald Põhja-Prantsusmaal Pas-de-Calais' departemangus.
Vald asub umbes 10 km Calais'st edelas, tee D243 ääres Autoroute A16 liiklussõlme 39 juures.
Bouquehault

Bouquehault on vald Põhja-Prantsusmaal Pas-de-Calais' departemangus.
Vald asub 16 km Calais'st lõunas, tee D248 ääres.
Boursin

Boursin on vald Põhja-Prantsusmaal Pas-de-Calais' departemangus.
Vald asub 19 km Calais'st lõunas, tee D251 ääres.
Brêmes

Brêmes on vald Põhja-Prantsusmaal Pas-de-Calais' departemangus.
Vald asub 16 km Calais'st lõunas, tee D213 ääres. Küla ümbritseb vesi, sealhulgas Brêmes'i järv.
Victor Kiplangat

Victor Kiplangat (sündinud 10. novembril 1999) on Uganda pikamaajooksja.
2020. aastal saavutas ta poolmaratoni maailmameistrivõistlustel Poolas Gdynias 16. koha ajaga 1:00.29.
2021. aastal võitis ta İstanbuli maratoni ajaga 2:10.18.
2022. aastal võitis ta Rahvaste Ühenduse mängudel maratonijooksus kuldmedali tulemusega 2:10.55.
2023. aastal tuli Kiplangat maratonijooksus maailmameistriks ajaga 2:08.53.
Kiplangati isiklik rekord poolmaratonis on 59:26, mis on püstitatud 29. novembril 2020 New Delhis, ja maratonijooksus 2:05.09, mis on joostud 24. aprillil 2022 Hamburgis.
Ta on võistelnud ka mägijooksus ja krossijooksus. 2017. aastal tuli ta Itaalias Premanas mägijooksus maailmameistriks ja 2018. aastal Andorras Canillos võitis ta kahe kaasmaalase järel pronksmedali. Samal aastal saavutas ta krossijooksu maailmameistrivõistlustel juunioride võistlustes 19. koha.
Õhutõrjerakett

Õhutõrjerakett ehk pind-õhk-rakett (inglise keeles "surface-to-air missile", SAM) on maapinnalt või laevatelt välja tulistatav juhitav rakett, mida kasutatakse õhusõidukite või teiste rakettide hävitamiseks. Õhutõrjeraketid on üks õhutõrje vorme, mis on tänapäevastes relvajõududes surunud õhutõrjekahurid tagaplaanile või niširollidesse.
Algelised õhutõrjeraketid töötati välja Teise maailmasõja käigus, aga ükski nendest ei jõudnud relvajõudude tegevteenistusse. Esimesed raketid jõudsid 1940. ja 1950. aastatel tehtud täiendava arendustöö tulemusel teenistusse 1950. aastate teises pooles. Esialgu oli tegu massiivsete strateegiliste pikamaa õhukaitserakettidega. Tehnoloogia arenedes konstrueeriti ka kesk- ja lühimaa raketisüsteeme.
Laevade õhutõrjesüsteemid arenesid samamoodi – alguses kandsid laevad suuri, pikamaa õhutõrjerakette. Aega mööda muutusid need väiksemaks ja sobivaks lühikese laskekauguse jaoks, kuniks lühimaa raketid asendasid mõnel juhul isegi kahurid. Kahurid moodustavad nii laevadel kui ka maismaal kõige lühema maa kaitseliini.
Õhutõrjerakette suunavad mitmesugused juhtimissüsteemid. Algseid rakette tüüriti raadiokäskudega. Uuemaid rakette sihitakse radari või infrapunakiirgust tajuva sensoriga. Viimati nimetatud on üldlevinud õlalt lastavate õhutõrjerakettide ja lühimaaõhutõrjerakettide puhul.
Ameerika Ühendriikide päritolu õhutõrjeraketisüsteem Nike Ajax jõudis esimesena teenistusse. Nõukogude Liidus veidi hiljem teenistusse võetud S-75-st sai seevastu enimtoodetud õhutõrjerakett, mida kasutatakse 21. sajandilgi. Moodsad õhutõrjeraketid on näiteks pikamaa Patriot ja S-300, laevadel kasutatavad Standard ja Aster raketid ning õlaltlastavad ülilühimaaraketid nagu Stinger ja Strela-3.
Łomża maakond

Łomża maakond (poola "powiat łomżyński") on 2. järgu haldusüksus (maakond) Poolas Podlaasia vojevoodkonna lääneosas. Maakonna keskus asub Łomża linnas, mis maakonda ei kuulu.
1975. aastal Łomża maakond kaotati, kuid 1999. aastal taastati.
Haldusjaotus.
Maakonnas on kaks linna: Jedwabne ja Stawiski.
Łomża maakonnas on üheksa valda:
Bielski maakond

Bielski maakond (poola "powiat bielski") on 2. järgu haldusüksus (maakond) Poolas Podlaasia vojevoodkonnas. Maakonna halduskeskus on Bielsk Podlaski linn.
Bielski maakond moodustati 1999. aastal.
Metsad katavad ligikaudu 19% maakonna pindalast.
Poola 2002. aasta rahvaloenduse andmetel moodustasid valgevenelased 19,8% Bielski maakonna elanikest.
Haldusjaotus.
Maakonnas on kaks linna: Bielsk Podlaski ja Brańsk.
Bielski maakonnas on kuus valda:
Võrkpalli maailmameistrivõistlused

Võrkpalli maailmameistrivõistlused on ametlikud maailmameistrivõistlused meeste võrkpalli rahvuskoondistele üle maailma, mida korraldab Rahvusvaheline Võrkpalliföderatsioon (FIVB).
Esimest korda peeti võistlus 1949. aastal Tšehhoslovakkias. Võistluste intervall on olnud erinev, kuid alates 1962. aastast on toimusid need iga nelja aasta tagant. Alates 2025. aastast toimuvad need iga kahe aasta tagant.
2022. aasta võitja ning valitsev maailmameister on Itaalia, kes võitis finaalis Poolat tulemusega 3:1. Kokku on võistlused võitnud seitse koondist: NSV Liit (6), Itaalia (4), Brasiilia (3), Poola (3), Tšehhoslovakkia (2), Ida-Saksamaa (1) ja USA (1).
Termodünaamiline potentsiaal

Termodünaamiline potentsiaal on termodünaamikas olekufunktsioon, mis sobivalt valitud sõltumatute olekuparameetrite (loomulike muutujate) korral määrab täielikult termodünaamilise süsteemi omadused. 
Termodünaamiliste potentsiaalide kontseptsiooni võttis kasutusele Pierre Duhem 1886. aastal. Josiah Willard Gibbs kasutas oma artiklites terminit fundamentaalsed funktsioonid.
Ühe suletud süsteemi ühendamisel teisega saavutab ühendatud süsteem termodünaamilise tasakaalu, kui kogu süsteemi entroopia saavutab maksimumi. Sel juhul on ka kahe süsteemi kõik intensiivsed parameetrid ühesuurused: temperatuur formula_1, rõhk formula_2 ja keemiline potentsiaal formula_3.
Keskne termodünaamilinei potentsiaal on siseenergia formula_4. Teisi termodünaamilisi potentsiaale saab tuletada Legendre’i transformatsiooni kaudu siseenergiast formula_5, mille olekuparameetrid on entalpia formula_6, ruumala formula_7 ja osakeste arv süsteemis formula_8, kus 
formula_9 on Avogadro arv ja formula_10 on ainehulk moolides.
Siseenergia olekufuntsioonist formula_5 saadakse teiste termodünaamiliste potentsiaalide olekufunktsioonid olekuparameetreid Legendre’i transformatsiooni abil jõrgmiselt teisendades:
Nende kolme muutujapaari ("S-T. V-p, N-μ") alusel on võimalikud formula_21 termodünaamilist potentsiaali. Enamkasutatavad termdünaamilised potentsiaalid on siseenergia, Helmholtzi vabaenergia, Gibbsi vabaenergia ja entalpia.
Helmholtzi vabaenergia

Helmholtzi vabaenergia ehk Helmholtzi energia on Hermann von Helmholtzi järgi nimetatud termodünaamiline olekufunktsioon, mis olekuparameetrite temperatuuri formula_1, ruumala formula_2 ja termodünaamilises süsteemis sisalduva ainehulga formula_3 funktsioonina määrab täielikult süsteemi termodünaamilised omadused. Neid olekuparameetreid kui sõltumatuid muutujaid nimetatakse ka vaba energia loomulikeks muutujateks (ingl "natural variables").
Entroopia formula_4, rõhk formula_5 ja keemiline potentsiaal formula_6 avalduvad sel juhul Helmholtzi energia formula_7 osatuletistena formula_8.
Helmholtzi vaba energia on võrdne süsteemi siseenergiaga formula_9, millest on lahutatud süsteemi 
absoluutse temperatuuri formula_1 ja entroopia formula_11 korrutis:
formula_12.
Molaarne vaba energia (ühik J/mol) on vaba energia ainehulga formula_3 kohta:
formula_14.
Vaba erienergia (ühik J/kg) on vaba energia massi formula_15 kohta
formula_16.
Süsteemis, mille temperatuur ja maht püsib muutumatuna, kulgevad pöördumatud protsessisd Helmholtzi energia vähenemise suunas, kusjuures termodünaamilise tasakaalu olukorras on vaba energia väärtus väikseim. 
Isotermilises protsessis on Helmholtzi energia muutus avaldatav kujul
formula_17
kus formula_18 ja formula_19 on vastavalt vaba energia alg- ja lõppväärtus ja formula_20 on süsteemi töö; võrdus kehtib pöörduva protsessi ja võrratus pöördumatu protsessi korral.
Kui kasutatakse terminit vabaenergia või vaba energia ilma nimelise täpsustuseta, siis mõeldakse üldiselt Helmholtzi vabaenergiat.
Białystoki maakond

Białystoki maakond (poola "powiat białostocki") on 2. järgu haldusüksus (maakond) Poolas Podlaasia vojevoodkonna keskosas. Piirneb idas Valgevenega. Maakonna keskus asub Białystoki linnas, mis maakonda ei kuulu.
Białystoki maakond moodustati 1999. aastal ja on suurima pindalaga Poola maakond.
Poola 2002. aasta rahvaloenduse andmetel moodustasid valgevenelased 3,2% Białystoki maakonna elanikest.
Haldusjaotus.
Maakonnas on üheksa linna: Choroszcz, Czarna Białostocka, Łapy, Michałowo, Supraśl, Suraż, Tykocin, Wasilków ja Zabłudów.
Białystoki maakonnas on 15 valda:
Roostetuvi

Roostetuvi ("Nesoenas duboisi") on väljasurnud tuviliik, kes kunagi elas India ookeanis Maskareenides Réunioni saarel. Lind on tuntud 1674. aastal tehtud kirjelduse järgi, mille andis prantsuse rändur Sieur Dubois oma raamatus "Les voyages faits par le sieur D. B. aux Isles Dauphine [...]", samuti on olemas üks säilinud õlavarreluu, mis kirjeldusega klappivalt sarnaneb Mauritiusel elava roosatuvi ("Nesoenas mayeri") vastava luuga, kuid on suurem. Mõned autorid on käsitlenud roostetuvi roosatuvi alamliigina "Nesoenas mayeri duboisi".
Kirjeldus.
Dubois' kirjeldus tema raamatus on järgmine:
"... metsikud tuvid, keda oli kõikjal, mõned kiltkivivärvi sulestikuga, teised roostepunased. Need olid veidi suuremad kui Euroopa tuvid, ja neil olid suuremad nokad, mis peapoolses otsas punast värvi, tulevärvi rõngaga silma ümber nagu faasanitel. On aastaaeg, mil nad on väga paksud, nii et nende kloaak [croupion] pole näha. Nad maitsesid väga hästi. Nagu metstuvid ja turteltuvid Euroopas, sama head."
Väljasuremine.
Roostetuvi mainib ainult Dubois, seetõttu on liigi kadumisest vähe teada. Réunioni kohalike tuviliikide kohta on viimased teated Père Bernardinilt 1687. ja Guillaume Houssaye'ilt 1689. aastal. Jean Feuilley kirjutab 1705. aastal, et kõik kohalikud tuvid on välja surnud; oletatud on, et väljasuremise põhjustas rottide ja kasside toomine saarele, samuti intensiivne küttimine.
Triin Varek

Triin Varek (sündinud 23. juunil 1977 Rakveres) on Eesti poliitik. Ta on alates 6. oktoobrist 2019 Rakvere linnapea. Aastatel 2017–2023 oli ta Eesti Keskerakonna liige. Alates 5. oktoobrist 2023. aasta oktoobrist kuulub Isamaa Erakonda.
Lapsepõlv ja haridus.
Ta on lõpetanud 1995. aastal Rakvere Gümnaasiumi süvaõppega klassi ja 1999. aastal Concordia Rahvusvahelise Ülikooli rahvusvahelise ärijuhtimise erialal.
2014. aastal lõpetas ta magistriõpingud Tallinna Ülikooli sotsiaalteaduste instituudis.
Töökäik.
Ta on olnud alates 2001. aastast meditsiinitarvikutega tegeleva perefirma OÜ Wimberg tegevjuht. Samuti on ta olnud SA Lääne-Viru Arenduskeskus ettevõtlus- ja kohalike omavalitsuste konsultant.
Poliitiline karjäär.
Liitumine Eesti Keskerakonnaga ja 2017. aasta KOV valimised.
2017. aasta kohaliku omavalitsuse volikogude valimiste eel liitus ta Urmas Lahe kutsel Eesti Keskerakonnaga. Temast sai erakonna esinumber Rakveres. Valimistel sai ta 283 häält ja pääses Rakvere linnavolikokku.
Aastatel 2017–2019 oli ta Rakvere abilinnapeana.
2021. aasta KOV valimised.
2021. aasta kohaliku omavalitsuse volikogude valimistel kogus Triin Varek 689 häält ja osutus valituks. See oli neil valimistel Rakvere linna parim tulemus.
Rakvere linnapeana.
6. oktoobril 2019 valis Rakvere linnavolikogu Triin Vareku 15 häälega (viis erapooletut) Rakvere linnapeaks. See oli teine kord, mil Rakvere linnapeaks sai Eesti Keskerakonna liige: eelnevalt, aastatel 1996–1999 oli ainsa keskerakondlasena ametis olnud Triin Vareku isa Toomas Varek.
26. novembril 2021 valis Rakvere linnavolikogu 14 poolt- ja 5 vastuhäälega ta teiseks ametiajaks Rakvere linnapeaks.
2023. aasta Riigikogu valimised.
2023. aasta Riigikogu valimistel kandideeris Triin Varek Lääne-Virumaa valimisringkonnas Riigikokku, sai 1198 häält ega osutunud valituks.
Isiklikku.
Triin Varek sündis Rakveres, kasvas üles Tõrremäel ja Haljalas. Tema isa Toomas Varek oli Kullaaru sovhoosi direktor.
Tal on poeg ja tütar.